**Informācija XI Latvijas Skolu jaunatnes dziesmu un deju svētku koru skates II kārtas dalībniekiem**

Ir sākusies finiša taisne, ceļā uz XI Latvijas Skolu jaunatnes dziesmu un deju svētkiem. No 14. līdz 24. aprīlim visā Rīgas pilsētā norisinājās koru skates I kārta, kur Rīgas kori atrādīja apgūto Svētku repertuāru. Ja esi II kārtas dalībnieks, tad turpmāk smalki detalizētā informācija par koru skates II kārtu ir domāta tieši Tev!

Visupirms, lūdzu, iepazīstieties ar skates nolikuma nosacījumiem. Nolikums atrodams šeit: <http://visc.gov.lv/intizglitiba/muzika.shtml>

Rīgas pilsētas koru skates II kārta norisināsies divās dienās – 13. maijā BJC „Rīgas Skolēnu pilī” un 14. maijā BJC „Altona”. **Lūdzu, vērsiet uzmanību, ka skates sākuma laiks pārcelts uz plkst.9.00**! Koru sadalījums pa dienām:

|  |  |
| --- | --- |
| **Vieta, laiks** | **Dalībnieki** |
| 13. maijā plkst. 9.00 BJC „Rīgas Skolēnu pils” | Centra rajons, Vidzemes priekšpilsēta |
| 14. maijā plkst. 9.00 BJC „Altona” | Zemgales un Latgales priekšpilsētas, Kurzemes un Ziemeļu rajoni |

**Obligātās dziesmas un izlozes nosacījumi**

|  |  |  |  |  |
| --- | --- | --- | --- | --- |
| **Skates vieta, laiks** | **Dalībnieki** | **Obligātās dziesmas paziņošana www.intereses.lv** | **Izloze, nosaucot 2 ciparus, koru skates koordinatoram** | **Izlozes rezultāti www.intereses.lv** |
| 13. maijs plkst. 9.00, BJC „Rīgas Skolēnu pils” | Centra rajons, Vidzemes priekšpilsēta | 30.04. | 05.05. no plkst. 15.00 līdz 17.00, zvanot 29385336 | 06.05. pēc plkst. 11.00 |
| 14. maijs plkst. 9.00, BJC „Altona” | Zemgales un Latgales priekšpilsētas, Kurzemes un Ziemeļu rajoni | 05.05. | 06.05. no plkst. 15.00 līdz 17.00, zvanot 29385336 | 07.05 pēc plkst. 11.00 |

Atbilstoši Jūsu kora uzstāšanās datumam, septiņas darba dienas pirms skates, tiek paziņota obligātā dziesma. 13. maija skates dalībniekiem 30. aprīlī (plkst. 11.00) un 14. maija skates dalībniekiem 5.maijā (plkst. 11.00). Obligātā dziesma visām vecuma grupām tiks ievietota [www.intereses.lv](http://www.intereses.lv).

Izlozes dziesmas 13.maija skates dalībniekiem tiks paziņotas 6. maijā, savukārt 14.maija dalībniekiem – 7.maijā. Izlozes rezultāti tiks publicēti [www.intereses.lv](http://www.intereses.lv) .

Izlozes kārtība:

Saskaņā ar VISC nosacījumiem, koru diriģenti veic izlozi, nosaucot 2 ciparus, attiecīgi vecuma grupai. Viena dziesma no A grūtības pakāpes dziesmām, viena dziesma no B grūtības pakāpes dziesmām. Dziesmu skaits vecuma grupās:

|  |  |  |
| --- | --- | --- |
|  | **A** | **B** |
| Zēnu kori | 7 | 11 |
| 5.-9. klašu, 5.-12. klašu, meiteņu kori | 9 | 13 |
| Jauktie kori | 8 | 13 |

Izloze 13. maija skates dalībniekiem notiks 5.maijā, 14.maija skates dalībniekiem – 6.maijā. Lai veiktu izlozi, kora diriģentam jāzvana koru skates II kārtas koordinatorei Santai Vancānei pa tālr. 29385336 norādītajos datumos no plkst. 15.00-17.00!

Lūdzu, ņemiet vērā, ka, nosaucot ciparu, Jūs uzreiz neuzzināsiet dziesmas nosaukumus, attiecīgo ciparu atšifrējumi tiks publicēti iepriekš norādītajos datumos, kad tiek paziņoti izlozes rezultāti!

Precīzai skates norisei, diriģentiem, uzzinot obligātās un izlozes dziesmas, skates koordinatorei, vēlākais 2 dienas pirms skates jāiesūta uzstāšanās dziesmu secība, kādā koris izpildīs 3 dziesmas. Skates organizatori priecāsies par precīzu un punktuālu sadarbību!

**Skates dienas organizatoriskie jautājumi**

Koru uzstāšanās secība paredzēta atbilstoši vecuma un koru grupām – zēnu kori, 5.-9. klašu kori, 5.-12. klašu kori, meiteņu kori un jauktie kori. Ņemiet vērā, ka precīzāka informācija par Jūsu kolektīva uzstāšanos laiku, tiks izsūta skates nedēļas sākumā.

Lūdzu, ņemiet vērā, ka ierašanās skates vietā ir vēlama ne ātrāk, kā 20 minūtes pirms Jūsu uzstāšanās laika! Skates norises vietas nevar uzņemt visus kolektīvus vienlaicīgi, būsim saprotoši!

Atgādinām, ka skates dienā žūrijas sekretāram Jūs iesniedzat: kora pieteikumu iespējamai dalībai svētku Noslēguma koncertā Mežaparka estrādē (VISC nolikuma 3.pielikums) un kora dalībnieku sarakstu, kuru apstiprinājis skolas direktors (VISC nolikuma 4.pielikums).

**Ņemiet vērā, ka dziedātājiem nav atļauts skates laikā izmantot nošu materiālu, saskaņā ar VISC nolikumu.**

**Ja rodas kādi jautājumi, lūdzu, sazinieties ar II kārtas koru skates koordinatori Santu Vancāni:** [**santa.vancane@intereses.lv**](mailto:santa.vancane@intereses.lv)**, 29385336.**

Radi, rādi, parādi, ko Rīga prot!

Veiksmi skatē!